ફાટ-ફાટ થાય એવી ટૅલન્ટ ભરી હોય પણ ઈશ્વરે એવા ઠેકાણે જન્મ આપ્યો હોય જ્યાં જીવતા રહેવું જ સૌથી મોટો સંઘર્ષ હોય. આવું ચીંથરે વીંટ્યું રતન જ્યારે પોતાની પૅશનની રેસમાં ઊતરે અને સૌની અપેક્ષાથી વિપરીત જીતીને બતાડે એ થઈ અન્ડરડૉગની સ્ટોરી. આવા અન્ડરડૉગ્સની વાર્તા કહેતી અનેક ફિલ્મો આપણે જોઈ છે, પરંતુ અમોલ ગુપ્તેએ પોતાની લેટેસ્ટ ફિલ્મ ‘હવા હવાઈ’માં જે રંગો પૂર્યા છે એ એને એવીબધી ફિલ્મોથી એક ડગલું આગળ લાવીને મૂકી દે છે.